ORANJESTAD: Recientemente, Minister di Enseñansa y Deporte Endy Croes a dunainformacion di e desaroyonan cu ta tumando luga na Compleho Deportivo Guillermo Prospero Trinidad. E mandatario di Deporte a indica cu a duna Arubaanse Voetbal Bond(AVB) aprobacion pa e wega di 8 di juni 2024 bay door den e stadion. A anticipa cu e stadionlo ta completamente cla mas prome, pero lamentablemente tin algun rekisito cu no ta den man di Gobierno di Aruba, entre otro, algun retraso cu tin den e parti di e atletiekbaan. Ademas di esaki, pa aproba e stadion na Dakota, CONCACAF ta exigi pa tin luz di minimo800 lux. Ministerio di Deporte a inverti den luz cu suficiente ilumincacion pa cumpli cu e standardnan aki. Unabes cu esakinan ta instala, e wega di dia 8 di juni por tuma luga. E mandatario di Deporte a informa cu a haci tur esfuerso pa e wega por tuma luga dia 8 di juni, pero e stadion no ta lo completamente cla. Despues di 8 di juni, lo bolbe cera e stadion pa asina finalisa e trabou di e pista di atletiek. Minister Endy Croes a indica cu e ta premira cu pa september 2024 por inaugura Compleho Deportivo Guillermo Prospero Trinidad naDakota. Tur detaye y rekisito di e stadion aki ta hopi costoso, pero ta trahando den e proyectoaki cu alma y cuerpo pa hacie realidad.